**ΑΠΟΣΠΑΣΜΑ**

Από το πρακτικό της αριθμ.2020-7ης Τακτικής Συνεδρίασης-ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **62**

 **ΘΕΜΑ:**  **Έκδοση ψηφίσματος για την προστασία της πρώτης κατοικίας**

Στη Λιβαδειά σήμερα την 13η Μαϊου 2020, ημέρα Τετάρτη και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **8241/8-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

 Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 28 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 |  Φορτώσης Αθανάσιος |
|  |  Μητάς Αλέξανδρος | 2  |  Παπαϊωάννου Λουκάς |
|  | Τσεσμετζής Εμμανουήλ  | 3 |  Πλιακοστάμος Κων/νος |
|  | Δήμου Ιωάννης  | 4 |  Χέβα Αθανασία (Νάνσυ) |
|  | Αποστόλου Ιωάννης | 5 |  Σπυρόπουλος Δημοσθένης |
|  | Σάκκος Μάριος  |   |   |
|  | Νταντούμη Ιωάννα  |  |  |
|  | Καράβα Χρυσοβαλάντου Βασιλική (Βάλια)  |  |  |
|  | Μερτζάνης Κων/νος  |  | Αν και κλήθηκαν νόμιμα |
|  |  Γιαννακόπουλος Βρασίδας  |  |  |
|  | Σαγιάννης Μιχαήλ  |  |  |
|  | Πούλου Γιώτα  |  |  |
|  |  Κυπραίος Χρήστος  |  |  |
|  |  Γαλανός Κων/νος  |  |  |
|  | Τόλιας Δημήτριος  |  |  |
|  | Καπλάνης Κων/νος  |   |  |
|  |  Τζουβάρας Νικόλαος  |  |  |
|  | Καράλης Χρήστος  |  |  |
|  | Κοτσικώνας Επαμεινώνδας  |  |  |
|  | Αρκουμάνης Πέτρος   |  |  |
|  | Μπράλιος Νικόλαος  |  |  |
|  | Γερονικολού Λαμπρινή  |  |  |
|  | Τσιφής Δημήτριος  |  |  |
|  | Αλεξίου Λουκάς |  |  |
|  | Μπαρμπέρης Νικόλαος |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος  |  |  |

 Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

 Στην συνεδρίαση παρευρέθηκε για την τήρηση των πρακτικών και η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Πριν την έναρξη της συνεδρίασης του Δημοτικού Συμβουλίου ζήτησε το λόγο η δημοτική σύμβουλος και επικεφαλής της παράταξης «ΔΥΝΑΜΙΚΗ ΑΥΤΟΔΙΟΙΚΗΤΙΚΗ ΣΥΝΕΡΓΑΣΙΑ» κα Πούλου , για να θέσει προς συζήτηση ως εκτός ημερήσιας διάταξης θέμα σχετικά με την έκδοση ψηφίσματος για την προστασία της πρώτης κατοικίας προκειμένου αυτό να συζητηθεί ως κατεπείγον .

**Σ**ύμφωνα με τις διατάξεις του **άρθρου 74 παρ. 7 του Ν. 4555/2019 « Πρόγραμμα Κλεισθένης »** , το Δημοτικό Συμβούλιο πρέπει να αποφανθεί για το κατεπείγον του παραπάνω θέματος.

Ο Πρόεδρος του Δημοτικού Συμβουλίου έδωσε το λόγο στην κα Πούλου η οποία είπε, ότι στο επόμενο διάστημα, όλα δείχνουν πως παύει να ισχύει το καθεστώς προστασίας της πρώτης κατοικίας, με ό,τι αυτό σημαίνει για χιλιάδες δανειολήπτες και τις οικογένειές τους. Η μόλις τρίμηνη παράταση που δόθηκε δεν είναι επαρκής, και μάλιστα σε μια περίοδο που όλοι οι πολίτες αυτής της χώρας καλούνται λόγω των μέτρων να μείνουν στο σπίτι. Η άρση της προστασίας της πρώτης κατοικίας, ένα απόλυτα αντικοινωνικό μέτρο, δεν είναι δυνατόν να προχωρήσει σε μια χώρα που επί χρόνια σχεδόν ο ένας στους τρεις πολίτες ήταν άνεργος και χωρίς εισοδήματα, ενώ δεκάδες χιλιάδες μικρομεσαίες επιχειρήσεις βρέθηκαν σε αδιέξοδο, λόγω των σκληρών μνημονιακών πολιτικών λιτότητας.
Πολύ περισσότερο σήμερα, σε μια περίοδο που λόγω και της πανδημίας του κορωνοϊού οι δείκτες της ανεργίας άρχισαν να ανεβαίνουν και υπάρχουν στον ορίζοντα εκατοντάδες χιλιάδες νέες απολύσεις και νέα ρολά στα καταστήματα, που υποαπασχολούμενοι, αλλά και εργαζόμενοι παίρνουν ελάχιστα χρήματα αντί κανονικού μισθού, η Κυβέρνηση δεν επιτρέπεται να προχωρά σε τέτοιου είδους επιλογές και καλό είναι να εκφράσει και ο Δήμος μας τη συμπαράστασή του στο δίκαιο αυτό αγώνα.

 Κατόπιν των ανωτέρω ζήτησε από το σώμα την άμεση έκδοση ψηφίσματος συμπαράστασης προς τους εργαζομένους

* Ο κ. Δήμαρχος είπε ότι συμφωνεί στην έκδοση του σχετικού ψηφίσματος**.**

 Με ομόφωνη απόφασή του το Δημοτικό Συμβούλιο δέχθηκε το κατεπείγον του θέματος και την συζήτησή του ως πρώτο θέμα της ημερήσιας διάταξης.

- Λαμβάνοντας το λόγο *ο* επικεφαλής της δημοτικής παράταξης « Λαϊκή Συσπείρωση Λιβαδειάς» δημοτικός σύμβουλος κ. Κοτσικώνας Επαμεινώνδας είπε ότι η άποψη της παράταξής του είναι ότι θα καταθέσει σε επόμενη συνεδρίαση του δημοτικού συμβουλίου δικό της ψήφισμα και βέβαιον είναι ότι δεν είναι επαρκής η τρίμηνη παράταση που δόθηκε από την κυβέρνηση . Η λαϊκή κατοικία πρέπει να προστατευθεί καθολικά και δεν πρέπει να προχωρήσει κανένας πλειστηριασμός χωρίς να τεθεί κανένα χρονικό όριο

* Κατόπιν ο Πρόεδρος κάλεσε τα μέλη του Δημοτικού Συμβουλίου να ψηφίσουν.

 ΥΠΕΡ ψήφισαν οι δημοτικοί σύμβουλοι κ.κ. 1) Καλογρηάς Αθ.2) Μητάς Αλέξανδρος 3) Τσεσμετζής Εμμαν. 4) Δήμου Ιωάν. 5) Αποστόλου Ιωάν. 6) Σάκκος Μάριος 7)Νταντούμη Ιωάν. 8) Καράβα Βάλια 9) Μερτζάνης Κων.10) Γιαννακόπουλος Βρ.11) Σαγιάννης Μιχ. 12) Πούλου Γιώτα.13) Κυπραίος Χρ. 14) Γαλανός Κων. 15) Καπλάνης Κων. 16) Τζουβάρας Νικ. 17) Τόλιας Δημήτριος .18) Καραλής Χρ.19) Καραμάνης Δημ. 20) Τουμαράς Βασ. 21)Κατής Χαρ. .

ΚΑΤΑ ψήφισαν οι δημοτικοί σύμβουλοι κ.κ. 1) Κοτσικώνας Επαμ. 2) Αρκουμάνης Πέτρ. 3) Μπράλιος Νικ. 4) Τσιφής Δημ. 5) Γερονικολού Λαμπρ. 6) Αλεξίου Λουκάς7) Mπαρμπέρης Νικόλαος.

.

 Το Δημοτικό Συμβούλιο αφού έλαβε υπόψη του :

* Την Πράξη Νομοθετικού Περιεχομένου (ΦΕΚ 42/25.02.2020 τεύχος A’): «Κατεπείγοντα μέτρα αποφυγής και περιορισμού της διάδοσης κορωνοϊού».
* την από 11-3-2020 Πράξη Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών, και την με αριθμ. Πρωτ 20930/31-3-2020 Εγκύκλιο του Υπουργείου Εσωτερικών (ΑΔΑ: 6ΩΠΥ46ΜΤΛ6-50Ψ) .
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018 , καθώς και τη μεταξύ των μελών του συζήτηση σύμφωνα με τα πρακτικά
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

Εγκρίνει την έκδοση του κατωτέρω ψηφίσματος

Στα τέλη Απριλίου, έληγε το καθεστώς προστασίας της πρώτης κατοικίας με όλες τις καταστροφικές συνέπειες για τους χιλιάδες δανειολήπτες.

Στην πρωτόγνωρη περίοδο της πανδημίας, που όλοι μας καλούμασταν , λόγω των μέτρων, να μείνουμε στο σπίτι, είναι τραγικό να προκύπτει θέμα άρσης της προστασίας της πρώτης κατοικίας και να βρεθούν συμπολίτες μας στον δρόμο..

Η κυβέρνηση κάτω από αυτές τις συνθήκες προέβη σε μία παράταση τριών μηνών που όμως λόγω των οικονομικών συνεπειών και κυρίως της εκτίναξης της ανεργίας, δεν λύνει αποτελεσματικά το πρόβλημα.

Το Δημοτικό συμβούλιο του Δήμου Λεβαδέων απαιτεί:

 1. Να παραταθεί η προστασία της πρώτης κατοικίας, τουλάχιστον έως το τέλος του 2020.

2. Να πραγματοποιηθεί η μελέτη ενός συνολικού προγράμματος για την αντιμετώπιση του ιδιωτικού χρέους, περιλαμβανομένης και της προστασίας της πρώτης κατοικίας.

**Η απόφαση πήρε τον αριθμό 62/2020**

**Κατά** ψήφισαν οι δημοτικοί σύμβουλοι 1) Κοτσικώνας Επαμεινώνδας, 2)Αρκουμάνης Πέτρος, 3) Μπράλιος Νικόλαος, 4) Τσιφής Δημήτριος, 5) Γερονικολού Λαμπρινή 6) Αλεξίου Λουκάς , 7) Mπαρμπέρης Νικόλαος.

.

 **Ο Πρόεδρος του Δ.Σ.**

 **Μητάς Αλέξανδρος**

 **ΤΑ ΜΕΛΗ**

|  |  |
| --- | --- |
|  Καλογρηάς Αθανάσιος |  ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ |  Λιβαδειά αυθημερόν  |
| Δήμου Ιωάννης  |  Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος  |  |
| Νταντούμη Ιωάννα  |  ΙΩΑΝΝΗΣ .Δ. ΤΑΓΚΑΛΕΓΚΑΣ |
| Καράβα Χρυσοβαλάντου Βασιλική (Βάλια)  |   |
| Μερτζάνης Κων/νος  |  |
|  Γιαννακόπουλος Βρασίδας  |   |
| Σαγιάννης Μιχαήλ  |  |
| Πούλου Γιώτα  |  |
|  Κυπραίος Χρήστος  |  |
|  Γαλανός Κων/νος  |  |
| Τόλιας Δημήτριος  |  |
| Καπλάνης Κων/νος  |  |
| Τζουβάρας Νικόλαος  |  |
| Καράλης Χρήστος  |  |
| Κοτσικώνας Επαμεινώνδας  |  |
| Αρκουμάνης Πέτρος   |  |
| Μπράλιος Νικόλαος  |  |
| Γερονικολού Λαμπρινή  |  |
| Τσιφής Δημήτριος  |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος  |   |